**Temetési támogatás**

Temetési támogatás az elhunyt személy eltemettetésének költségeihez való hozzájárulás.

Temetési támogatásra jogosult az a gávavencsellői lakos, aki a Ptk. szerinti hozzátartozója eltemettetéséről a Gávavencsellő közigazgatási területén lévő temetők bármelyikében gondoskodott.

Temetési támogatás akkor állapítható meg, ha a kérelmező családjában az egy főre számított havi jövedelem szociális vetítési alap összegének 650%-át, egyedül élő esetében annak 700%-át nem haladja meg.

Az elhunyt személy eltemettetésének költségeihez való hozzájárulás összege 50.000,- Ft.

Temetési támogatás iránti kérelem az elhunyt eltemettetésétől számított 90 napos határidőn belül nyújtható be. A határidő elmulasztása jogvesztő.

**Hogyan igényelheti a támogatást?**

Az igényléshez az alább elérhető kérelmet kell kitölteni, amit a Gávavencsellői Közös Önkormányzati Hivatal Szociális Irodájában személyesen is átvehet.

A kérelmet és az igazolásokat személyesen vagy meghatalmazott útján a Gávavencsellői Közös Önkormányzati Hivatal Szociális Irodájában lehet leadni, illetve beküldheti postai küldeményként is.

**Csatolandó dokumentumok, igazolások listája**

1. A személyazonosságot és a lakcímet igazoló dokumentumok:
   * a kérelmező személyazonosító igazolványa és lakcímkártyája,
2. A család tagjainak jövedelemigazolása:
   * munkaviszony esetén: a kérelem benyújtását megelőző hónapban kapott nettó jövedelemről szóló igazolás a munkáltató által kiállítva,
   * megállapított rendszeres pénzbeli ellátás folyósítása esetén a vonatkozó megállapító határozat (álláskeresési támogatás, Nyes, ápolási díj, aktív korúak ellátása, időskorúak ellátása),
   * a Nyugdíjfolyósító Igazgatóság tárgyévre kiállított, vagy 30 napnál nem régebbi igazolása a nyugdíjszerű ellátás havi összegéről,
   * alkalmi munkára vonatkozó nyilatkozat kitöltve és aláírásával igazolva,
   * vállalkozásból származó jövedelem esetén: a kérelem benyújtását megelőző 12 hónap alatt szerzett jövedelemről szóló, a Nemzeti adó- és Vámhivatal által kiállított igazolás,
   * tartásdíjra vonatkozó nyilatkozat nyomtatványon kitöltve és aláírásával igazolva,
   * a 18. életévet betöltött, önálló jövedelemmel nem rendelkező, nappali oktatás munkarendje szerint vagy felsőoktatási intézmény nappali tagozatán tanulmányokat folytató személy érvényesítő matricával ellátott diákigazolvány másolata,
   * 30 napnál nem régebbi igazolás az ösztöndíj összegére vonatkozóan
3. Kérelmező nevére kiállított Temetési számla
4. Halotti anyakönyvi kivonat

**Kinek a jövedelmét vesszük figyelembe a támogatás megállapítása során?**

A támogatás megállapításakor minden lakásban ténylegesen együtt lakó közeli hozzátartozó jövedelmét vesszük figyelembe, rájuk vonatkozóan kell nyilatkozni a jövedelem összegéről.

Közeli hozzátartozónak számít:

* a házastárs vagy élettárs,
* a 20 évesnél fiatalabb, önálló keresettel nem rendelkező gyermek;
* a 23 évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató gyermek;
* a 25 évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató gyermek
* korhatárra való tekintet nélkül a tartósan beteg, illetve fogyatékos gyermek